 Madaxweynaha Somaliland oo qolka nasashada ee madaarka ugu waramayay saxaafadda ayaa tafaasiil ka bixiyay kulankii uu la yeeshay Raysal wasaaraha Itoobiya, waxaanu yidhi Waxaanu magaalada Addis-ababa kula kulanay Raysal wasaaraha Itoobiya iyo madax kale oo ka tirsan dawladda Itoobiya, waxyaabaha aanu ka wada hadlaynay waxa ka mid ahaa dano la xidhiidha Nabad-gelyada iyo wax wada qabsiga labada dal, si wanaagsan ayaanu iskugu af garanay waxyaabihii aanu ka wada hadalay. 